Edmonton

Edmonton () er provinshovedstaden i den kanadiske provinsen Alberta, og den største byen i provinsen etter Calgary. Byen ble grunnlagt i 1795 da Hudson's Bay Company opprettet en handelspost der. Edmonton er også kjent som oljehovedstaden i Canada, noe som har gitt navnet til byens ishockeylag. Byen har ca. 730 000 innbyggere, 1 030 000 med forsteder. Byens universitet, University of Alberta, er et av Canadas største universiteter med over 36 000 studenter. Dinosaurarten Edmontonia er oppkalt etter byen. West Edmonton Mall, Nord-Amerikas største kjøpesenter, ligger i Edmonton. 

Den første broen i Edmonton over elven North Saskatchewan var Low Level Bridge som sto ferdig i 1900.

Sport
Edmonton har flere profesjonelle sportsklubber.

 Edmonton Oilers 
Ishockeyklubben Edmonton Oilers er en profesjonell sportsklubb som ble etablert i 1972 under navnet «Alberta Oilers». Klubben skiftet navn i 1973. På 1980-tallet var Edmonton Oilers et av de beste lagene i eliteserien National Hockey League (NHL), og vant Stanley Cup-titler i 1984, 1985, 1987, 1988 og 1990. Ishockeylegenden Wayne Gretzky spilte for Oilers fra 1979 til 1988

Nordmannen Patrick Thoresen spilte for klubben fra juni 2006 (med en del opphold på klubbens farmerlag), frem til han i februar 2008 ble hentet til rivalen Philadelphia Flyers.  

Profesjonelle sportsklubber i Edmonton
KlubbLigaArenaGrunnlagtMesterskapEdmonton Oilers  National Hockey League  Rexall Place  1972  5Edmonton Eskimos  Canadian Football League  Commonwealth Stadium  1949  13Edmonton Rush  National Lacrosse League  Rexall Place  2005  0Edmonton Capitals  Golden Baseball League  Telus Field  2005  0Edmonton Oil Kings  Western Hockey League  Rexall Place  2007  0

Vennskapsbyer
  Gatineau, Canada (1967)
  Harbin, Kina (1985)
  Nashville, USA (1990)
  Wonju, Sør-Korea (1998)

Eksterne lenker


 University of Alberta (engelsk)
 Reiseinformasjon Edmonton (engelsk)
 West Edmonton Mall  (engelsk)
 Edmonton Oilers (engelsk)